pythainlp/thai-wiki-dataset-v3 huggingface dataset:
อัตสึชิ นากาจิมะ

อัตสึชิ นากาจิมะ  เป็นนักเขียนชาวญี่ปุ่น
==ประวัติ==
นากาจิมะเกิดในกรุงโตเกียว ประเทศญี่ปุ่น บิดาของนากาจิมะเป็นนักวิชาการผู้เชียวชาญเรื่องภาษาจีนโบราณและกระตุ้นความสนใจให้กับลูกชาย นากาจิมะจึงเป็นที่รู้จักจากผลงานบทกวีเรื่องสั้นที่มีฉากหลังเป็นสถานที่ในประวัติศาสตร์อันห่างไกล
นากาจิมะถูกส่งไปเกาะปาเลาในปี ค.ศ. 1941 เพื่อไปสอนภาษาญี่ปุ่น แต่กลับประเทศญี่ปุ่นในปี ค.ศ. 1942 หลังจากป่วยเป็นโรคหอบหืดเรื้อรัง แล้วเสียชีวิตในปีเดียวกันหลังจากติดเชื้อโรคปอดบวม นากาจิมะเขียนผลงานนวนิยายเรื่องสำคัญคือเรื่อง แสงสว่าง สายลม และความฝัน อิงจากชีวประวัติของ โรเบิร์ต หลุยส์ สตีเวนสัน และเขียนเรื่องสั้นเกี่ยวกับไมโครนีเซีย นากาจิมะมีผลงานรวมเรื่องสั้นชื่อ ตำนานใต้แสงจันทร์
==อ้างอิง==
==แหล่งข้อมูลอื่น==
J'Lit | Authors : Atsushi Nakajima | Books from Japan 
บุคคลที่เกิดในปี พ.ศ. 2452
บุคคลที่เสียชีวิตในปี พ.ศ. 2485
นักเขียนชาวญี่ปุ่น
เสียชีวิตจากโรคปอดบวม
มิสโกลบอินเตอร์เนชันแนล

องค์กรมิสโกลบอินเตอร์เนชันแนล เป็นกลุ่มการประกวดความงามระดับโลกที่จัดขึ้นเป็นประจำทุกปี.. ปัจจุบัน มิสโกลบ มีการผลิตพร้อมกันโดยองค์กรต่างๆ 3 แห่งที่อ้างตัวว่าเป็นผู้จัดงานอย่างเป็นทางการ, มิสโกลบเป็นที่รู้จักในปี 1988. ในปี 2010, การประกวดแบ่งออกเป็นสามองค์กร. มิสโกลบอินเตอร์เนชันแนล (Miss Globe International), ในประเทศตุรกีผลิตเป็นประจำทุกปี (งานที่ไม่ได้ใช้งานในปัจจุบัน) โดย RCA Global Entertainment Co. และจัดโดย Rasim Aydın. ผู้จัดงานที่สามมิสโกลบกรุ๊ป บริษัทจำกัด, ในเมืองออนตาริโอ ประเทศแคนาดาได้เริ่มจัดงานประกวดมิสโกลบ (Miss Globe) ประจำปีโดย Albert Xhaferri และ Dickson Ng. เดอะมิสโกลบ (The Miss Globe) ในแอลเบเนียเป็นจำนวนมากที่ผลิตโดยองค์กรอื่นสมาคม, Deliart Association และผลิตโดย Petri Bozo. ในปี พ.ศ. 2016
== ประวัติ ==
การประกวดมิสโกลบทั้งสามครั้งถูกตัดออกจาก มิสโกลบ เดิมที่ก่อตั้งโดย ชาร์ลี ซี. มิสโกลบได้จดทะเบียนในสำนักงานสิทธิบัตรและเครื่องหมายการค้าของ วอชิงตัน ดี.ซี. ในปี 1975
การประกวด มิสโกลบ เป็นที่รู้จักแพร่หลายในปี 1988, แต่การประกวดมิสโกลบอินเตอร์เนชันแนลได้รับการจัดอันดับจากผู้ชนะตั้งแต่ปี 1925 ในปี พ.ศ. 2015, Pageantopolis และ Critical Beauty ได้เปิดตัวผลงานของมิสโกลบอินเตอร์เนชันแนลในช่วงต้นปีและผู้ชนะตั้งแต่ปี 1925-1987 จากการจัดประกวดนางงาม Miss Winnepausakee pageant, เบื้องต้นเพื่อการประกวดนางงามนิวแฮมป์เชียร์
== เดอะมิสโกลบ ==
เดอะมิสโกลบก่อตั้งในปี 1974 ที่ประเทศแคนาดา เดิมเวทีชื่อ "มิสโกลบ" ต่อมาในปี 2016 แอลเบเนียแยกมาจัดเปลี่ยนชื่อเป็น "เดอะมิสโกลบ"
หมายเหตุ: ผู้ดำรงตำแหน่งเดอะมิสโกลบ ตามที่เว็บไซต์หลักยืนยัน
|
|}
==ตัวแทนประเทศไทย ==
== มิสโกลบ ==
มิสโกลบก่อตั้งในปี 1974 ที่ประเทศแคนาดา จัดตั้งโดยองค์กรมิสโกลบกรุ๊ป 2016 แคนาดาแยกมาจัดเป็น "เดอะมิสโกลบ"
หมายเหตุ: ผู้ดำรงตำแหน่งมิสโกลบ ตามที่เว็บไซต์หลักยืนยัน
|
หมายเหตุ: 1974, 1996, 1999, 2003 ไม่ทราบข้อมูลผู้ดำรงตำแหน่งรองชนะเลิศ
|}
=== ตัวแทนประเทศไทย ===
== มิสโกลบอินเตอร์เนชันแนล ==
มิสโกลบอินเตอร์เนชันแนลก่อตั้งในปี 1925 ที่ประเทศตุรกี จัดตั้งโดย ชาร์ลี ซี
หมายเหตุ: ผู้ดำรงตำแหน่งมิสโกลบอินเตอร์เนชันแนล ตามที่เว็บไซต์หลักยืนยัน
|
หมายเหตุ:-มิสโกลบอินเตอร์เนชันแนล 2013 งดจัดการประกวด เว็บไซต์หลักมิสโกลบอินเตอร์เนชันแนล  ประกาศแต่ตั้งให้ Anna Botova รองอันดับ 1 - มิสโกลบอินเตอร์เนชันแนล 2010 จาก ดำลงตำแหน่งมิสโกลบอินเตอร์เนชันแนล 2013-มิสโกลบอินเตอร์เนชันแนล 2016 ไม่ได้จัดขึ้นเนื่องจากความวุ่นวายทางการเมืองในตุรกี Toni Alyessa Jaafar Hipolito จาก ได้รับเลือกให้เป็น มิสโกลบอินเตอร์เนชันแนล 2016 จากการชอบโพสต์ทางอินเทอร์เน็ตของเธอ
|}
=== ตัวแทนประเทศไทย ===
== ดูเพิ่ม ==
== อ้างอิง ==
== แหล่งข้อมูลอื่น ==
มิสโกลบอินเตอร์เนชันแนล ที่เฟซบุ๊ก
เดอะมิสโกลบ ที่เฟซบุ๊ก, เดอะมิสโกลบบิวตีเพเจ้นท์ ที่เฟซบุ๊ก
มิสโกลบ ที่เฟซบุ๊ก
การประกวดนางงาม
ทรีฮาโลส

ทรีฮาโลส (trehalose) หรือ ทรีมาโลส (tremalose) หรือ ไมโคส (mycose) เป็นคาร์โบไฮเดรตลักษณะของแข็งสีขาวไม่มีกลิ่น มีสูตรเคมีคือ C12H22O11 มีน้ำหนักโมเลกุล 378.32 g/mol ทรีฮาโลสถูกค้นพบในปี ค.ศ. 1832 โดยเอช. เอ. แอล. วิกเกอส์ ก่อนที่ในปี ค.ศ. 1859 มาร์เซลแล็ง แบร์เธโลจะสกัดทรีฮาโลสจากทรีฮาลา สารรสหวานที่ได้จากรังไหมของด้วงงวง
ทรีฮาโลสเป็นไดแซ็กคาไรด์ที่มีพันธะไกลโคซิดิกเชื่อมตรงกลางระหว่างโมเลกุลกลูโคส 2 โมเลกุล พันธะนี้เป็นพันธะโคเวเลนต์ประเภทหนึ่งที่เชื่อมหมู่ฟังก์ชันเฮมิอะซีทัลให้ครบวง ทำให้ไม่มีหมู่ฟังก์ชันไหนกลายสภาพเป็นตัวรีดิวซ์ จึงทำให้ทรีฮาโลสทนต่อความร้อนและกระบวนการไฮโดรไลซิส รวมถึงสามารถคงสภาพส่วนประกอบอื่นในผลิตภัณฑ์ได้ สิ่งมีชีวิตหลายชนิดตั้งแต่แบคทีเรีย เห็ดรา พืชและสัตว์ไม่มีกระดูกสันหลังสามารถสังเคราะห์ทรีฮาโลสจากกลูโคส และใช้ประโยชน์หลายด้าน เช่น แมลงใช้ทรีฮาโลสเป็นแหล่งพลังงาน ขณะที่พืชสกุล Selaginella ใช้ทรีฮาโลสในการปกป้องและฟื้นฟูตัวเองในภาวะขาดอาหารหรือสภาพอากาศไม่อำนวย สิ่งมีชีวิตส่วนใหญ่สามารถย่อยทรีฮาโลสให้กลายเป็นกลูโคสด้วยเอนไซม์ทรีฮาเลสในลำไส้เล็ก ภาวะขาดเอนไซม์ทรีฮาเลสในมนุษย์ถือเป็นสิ่งผิดปกติ แต่อาจพบได้ในชาวอินูอิตในกรีนแลนด์ประมาณ 10–15% ของประชากรทั้งหมด
เดิมการสกัดทรีฮาโลสเพื่อใช้ประโยชน์เป็นสิ่งที่ทำได้ยากและมีราคาสูง จนกระทั่งราวปี ค.ศ. 2000 บริษัทฮายาชิบาระค้นพบวิธีการสกัดทรีฮาโลสจากแป้ง ทรีฮาโลสใช้เตรียมอาหารแช่แข็งเนื่องจากมีคุณสมบัติลดจุดเยือกแข็ง และใช้เป็นส่วนประกอบร่วมกับกรดไฮยาลูโรนิกในน้ำตาเทียม
== อ้างอิง ==
== แหล่งข้อมูลอื่น ==
Trehalose in sperm preservation
ไดแซ็กคาไรด์
วัตถุให้ความหวาน
เจ้าหญิงมาเรีย เทเรเซียแห่งทวร์นและทักซิส (ประสูติ ค.ศ. 1980)

เจ้าหญิงมาเรีย เทเรเซียแห่งทวร์นและทัคซิส (ประสูติ ค.ศ. 1980) (Her Serene Highness Princess Maria Theresia of Thurn and Taxis (b. 1980)) ประสูติเมื่อวันที่ 28 พฤศจิกายน 2523 เป็นพระธิดาใน โยฮันเนิส เจ้าชายที่ 11 แห่งทวร์นและทัคซิส และ โกลรีอา เจ้าหญิงแห่งทวร์นและทัคซิส เป็นพระภคินีพระองค์ใหญ่ใน อัลแบร์ท เจ้าชายที่ 12 แห่งทวร์นและทัคซิส หลังการสิ้นพระชนม์ของพระบิดา พระองค์ พระขนิษฐาและพระอนุชา ได้ร่วมกันเป็นผู้รับมรดก และร่วมเป็นเจ้าของที่ดินจำนวน 36,000 เฮตาร์ ครอบครัวของพระองค์เป็นเจ้าของที่ดินชนบทที่ใหญ่ที่สุดในเยอรมัน พระองค์เป็นพระปนัดดาใน เจ้าชายมิเกล ดยุกแห่งบรากันซา พระราชโอรสใน พระเจ้ามีแกลแห่งโปรตุเกส
== เสกสมรส ==
พระองค์ทรงเสกสมรสกับ ฮิวโก วิลสัน เมื่อวันที่ 13 กันยายน 2557 มีพระธิดาคือ
มาฟาลดา วิลสัน (เกิด 29 เมษายน 2558)
มายา วิลสัน (เกิด 22 กันยายน 2560)
== อ้างอิง ==
ราชวงศ์เยอรมัน
เจ้าหญิงเยอรมัน
ราชวงศ์ทวร์นและทัคซิส
บุคคลจากเรเกินส์บวร์ค
กรรตุวาจก

กรรตุวาจกเป็นวาจกพบได้ในภาษาจำนวนมาก วาจกนี้มีลักษณะไม่แปลกเด่น โดยใช้สกรรมกริยาสำหรับอนุประโยคในกลุ่มภาษากรรตุ–กรรมการก ดังเช่นในภาษาอังกฤษและภาษาในตระกูลอินโด-ยูโรเปียนอื่นส่วนมาก กริยาในภาษาเหล่านี้มักอยู่ในกรรตุวาจกเมื่อประธานเป็นผู้กระทำกริยานั้น ๆ
กรรตุวาจกจะใช้ในอนุประโยคที่แสดงประธานให้เป็นผู้กระทำหลักของกริยา กล่าวคือประธานกระทำตามกริยา อนุประโยคที่ผู้กระทำแสดงแปลกเด่นว่าเป็นประธานในทางไวยากรณ์เรียกว่า กรรตุอนุประโยค ในทางตรงกันข้าม อนุประโยคที่ประธานเป็นผู้ถูกกระทำเรียกว่า กรรมอนุประโยค และกริยาจะอยู่ในกรรมวาจก ภาษาจำนวนมากมีทั้งกรรตุวาจกและกรรมวาจก ทำให้มีการสร้างประโยคที่ยืดหยุ่นมากขึ้น เนื่องจากทั้งผู้กระทำและผู้ถูกกระทำในประโยคสามารถเป็นประธานได้
ในอนุประโยคที่มีอบุรุษกริยา กริยาจะอยู่ในกรรตุวาจกแต่ไม่เจาะจงผู้กระทำ
== ตัวอย่าง ==
ในตัวอย่างต่อไปนี้ แสดงประโยคกรรตุวาจกและกรรมวาจกเป็นคู่โดยใช้สกรรมกริยาเดิม
== อ้างอิง ==
วาจก
ตราแผ่นดินของสาธารณรัฐคองโก

ตราแผ่นดินของสาธารณรัฐคองโก ประกาศใช้อย่างเป็นทางการเมื่อ ค.ศ. 1960 รื้อฟื้นกลับมาใช้อีกครั้งเมื่อ ค.ศ. 1991. มีลักษณะเป็นรูปพื้นอาร์มสีเหลือง ประกอบคลื่นสีเขียวพาดกลาง ภายในมีรูปสิงโตสีแดงถือคบเพลิงอยู่ภายใต้มงกุฎทอง. มีรูปช้างแอฟริกาประคองโล่.  คำขวัญประจำดวงตราปรากฏอยู่ในตำแหน่งล่างสุดของโล่ ประกอบด้วยแถบแพรสีเหลืองและข้อความ "Unité Travail Progrès". ("เอกภาพ การงาน ความก้าวหน้า" บทประสานเสียงท่อนสุดท้ายของเพลงชาติ "ลากงกอแลซ").
== อ้างอิง ==
== แหล่งข้อมูลอื่น ==
สัญลักษณ์ของประเทศสาธารณรัฐคองโก
คองโก, สาธารณรัฐ
อากิโกะ โยซาโนะ

อากิโกะ โยซาโนะ  (7 ธันวาคม ค.ศ. 1878 – 29 พฤษภาคม ค.ศ. 1942) เป็นนามปากกาของนักเขียน นักกวี นักคตินิยมสิทธิสตรี นักสันตินิยม และนักปฏิรูปสังคม ซึ่งมีบทบาทในปลายยุคเมจิตลอดจนถึงยุคไทโชและต้นยุคโชวะของประเทศญี่ปุ่น ชื่อโดยกำเนิดคือ โช โฮ  โยซาโนะเป็นหนึ่งในนักกวีหญิงยุคหลังคลาสสิกที่เป็นที่รู้จักและเป็นที่โต้เถียงมากที่สุดของประเทศญี่ปุ่น
==อ้างอิง==
==แหล่งข้อมูลอื่น==
Kamakura's Literary Figures
e-texts of Akiko's works at Aozora Bunko
Yosano Akiko and War – Torikai Lab(  2009-10-24) 
บุคคลที่เกิดในปี พ.ศ. 2421
บุคคลที่เสียชีวิตในปี พ.ศ. 2485
นักเขียนชาวญี่ปุ่น
บุคคลจากซาไก
บุคคลในยุคเมจิ
เอ๊กจิ๋ว

เอ๊กจิ๋ว ในภาษาจีนกลางเรียกว่า อี้โจว  (益州) เป็นมณฑลของจีนโบราณ มีเมืองหลวงคือเมืองเซงโต๋ (เฉิงตู) ในมณฑลยังประกอบด้วยเมืองฮันต๋ง (ฮั่นจง), ปูเต๋า (อู่ตู), เยฺว่ซี และอี้  ทางเหนือติดชายแดนของมณฑลเลียงจิ๋ว (เหลียงโจว) เอ๊กจิ๋วมีพิ้นที่ครอบคลุมมณฑลเสฉวนและเมืองฉงชิ่งในปัจจุบัน
== ประวัติศาสตร์ ==
ในช่วงการก่อกบฏของชาวเกี๋ยงครั้งยิ่งใหญ่ครั้งแรก (ค.ศ. 107–118) ในมณฑลเลียงจิ๋ว, ความวุ่นวายได้แพร่ขยายไปยังเมืองฮันต๋งและเมืองปูเต๋า
ใน ค.ศ. 188 เล่าเอี๋ยนได้รับการแต่งตั้งเป็นข้าหลวงแคว้นเอ๊กจิ๋ว หลังจากเล่าเอี๋ยนเสียชีวิตในค.ศ. 194 เอ๊กจิ๋วได้มาเป็นของเล่าเจี้ยงบุตรชายของเล่าเอี๋ยน
ใน ค.ศ. 213 ขุนศึกโจโฉยึดครองเมืองฮันต๋งจากเตียวฬ่อผู้นำลัทธิเต๋าและคุกคามอาณาเขตที่เหลือของเอ๊กจิ๋ว เล่าเจี้ยงขอความช่วยเหลือไปยังขุนศึกเล่าปี่ที่เป็นญาติ แต่เล่าปี่หันกลับมายึดอำนาจเล่าเจี้ยง เข้าครองอาณาเขตส่วนใหญ่ของมณฑลเอ๊กจิ๋ว และก่อตั้งเป็นจ๊กก๊ก เวลาต่อมาในยุทธการที่ฮันต๋ง (ค.ศ. 217–219) เล่าปี่ยึดได้เมืองฮันต๋งจากโจโฉเป็นผลสำเร็จ สามารถรวมอำนาจเหนือมณฑลเอ๊กจิ๋วได้อย่างเบ็ดเสร็จ ใน ค.ศ. 221 เล่าปี่สถาปนาตนเป็นจักรพรรดิ
== อ้างอิง ==
สถานที่ในสมัยสามก๊ก
มณฑลของจีนโบราณ
มณฑลของราชวงศ์ฮั่น
การเดิมพันของปัสกาล

การเดิมพันของปัสกาล (Pascal's wager) เป็นข้อคิดเห็นทางปรัชญาอย่างหนึ่งซึ่งเสนอขึ้นครั้งแรกเมื่อคริสต์ศตวรรษที่ 17 โดยแบลซ ปัสกาล (1623-1662) ซึ่งเป็นนักปรัชญา นักคณิตศาสตร์ และนักฟิสิกส์ชาวฝรั่งเศส โดยได้เสนอไว้ว่า การกระทำของมนุษย์เป็นเหมือนกับการเดิมพันชีวิตหลังความตายไว้กับข้อเท็จจริงที่ว่า พระเจ้ามีจริงหรือไม่มี
ปัสกาลให้ความเห็นไว้ว่า บุคคลผู้มีความคิดเป็นเหตุเป็นผล ควรจะใช้ชีวิตเสมือนว่าพระเจ้ามีอยู่จริง และควรจะเชื่อในพระเจ้า หากพระเจ้าไม่มีอยู่จริงบุคคลนั้นจะสูญเสียผลประโยชน์เพียงระดับหนึ่ง (เช่น ความเพลิดเพลินใจ ความหรูหรา บางประการ เป็นต้น) ในขณะที่หากพระเจ้ามีอยู่จริงบุคคลนั้นจะได้ผลประโยชน์อันมหาศาลเหมือนไม่มีที่สิ้นสุด (ชีวิตนิรันดร์ในสวรรค์) และหลีกเลี่ยงการเสียผลประโยชน์อันมหาศาลเหมือนไม่มีที่สิ้นสุด (ชีวิตนิรันดร์ในนรก) ไปพร้อมๆ กัน
การเดิมพันของปัสกาลมีรากฐานมาจากความเชื่อเรื่องพระเจ้าของศาสนาคริสต์ แต่การใช้ข้อคิดเห็นในลักษณะเดียวกันนี้ก็มีปรากฏอยู่ในศาสนาอื่นๆ ด้วยเช่นกัน ต้นฉบับของความคิดนี้ถูกกล่าวไว้ในส่วนที่ 233 ของหนังสือ "เกร็ดความคิด" (Pensees) ซึ่งตีพิมพ์ขึ้นหลังมรณกรรมของปัสกาล นอกจากนี้ยังมีบันทึกอื่นๆ ที่ไม่เคยได้รับการตีพิมพ์ ถูกนำมารวบรวมเป็นศาสตรนิพนธ์เกี่ยวกับการปกป้องความเชื่อของชาวคริสต์อีกด้วย
== อ้างอิง ==
ปรัชญาศาสนาคริสต์
เหตุผลทางปรัชญา
ทฤษฎีความน่าจะเป็น
การทดลองทางความคิด
แบลซ ปัสกาล
เค็นจิ มิยาซาวะ

เค็นจิ มิยาซาวะ (; Mijazaŭa Kenĝi; 27 สิงหาคม ค.ศ. 1896 – 21 กันยายน ค.ศ. 1933) เป็นนักเขียนวรรณกรรมเด็กและนักกวีชาวญี่ปุ่นจากเมืองฮานามากิ จังหวัดอิวาเตะ ในช่วงปลายยุคไทโชและต้นยุคโชวะ มิยาซาวะยังเป็นที่รู้จักว่าเป็นครูสอนวิชาวิทยาศาสตร์การเกษตร, ผู้รับประทานมังสวิรัติ, นักเล่นเชลโล, พุทธศาสนิกชนผู้เคร่งครัด และนักเคลื่อนไหวทางสังคมแบบอุตมรัฐ
ผลงานสำคัญส่วนหนึ่งของมิยาซาวะ ได้แก่ รถไฟสายทางช้างเผือก, คาเซะ โนะ มาตาซาบูโร, โกซุ อัจฉริยะนักเซลโล่ และ ทาเนยามากาฮาระ โนะ โยรุ เค็นจิหันมานับถือพุทธศาสนานิกายนิจิเร็งหลังจากได้อ่านสัทธรรมปุณฑรีกสูตรและเข้าร่วมโคกูชูไกซึ่งเป็นองค์กรของนิกายนิจิเร็ง ความเชื่อทางศาสนาและสังคมของมิยาซาวะสร้างความร้าวฉานระหว่างเขาและครอบครัวที่มั่งคั่งของเขาโดยเฉพาะบิดา แม้ว่าหลังการเสียชีวิตของมิยาซาวะครอบครัวของเขาก็หันมานับถือนิกายนิจิเร็งตามมิยาซาวะในที่สุด เค็นจิก่อตั้งสมาคมเกษตรกรราซุเพื่อพัฒนาคุณภาพชีวิตของชาวนาในจังหวัดอิวาเตะ มิยาซาวะยังเป็นนักพูดภาษาเอสเปรันโตและแปลบทกวีบางส่วนของเขาเป็นภาษาเอสเปรันโต
มิยาซาวะเสียชีวิตด้วยโรคปอดบวมในปี ค.ศ. 1933 เกือบตลอดชีวิตของมิยาซาวะไม่เป็นที่รู้จักในฐานะนักกวี ผลงานของมิยาซาวะมีชื่อเสียงขึ้นมาหลังการเสียชีวิตของเขา และได้รับความนิยมเป็นอย่างมากในช่วงกลางทศวรรษ 1990 ในโอกาสอายุครบรอบหนึ่งร้อยปีของมิยาซาวะ  พิพิธภัณฑ์ที่สร้างอุทิศให้ชีวิตและผลงานของมิยาซาวะเปิดตัวในปี ค.ศ. 1982 ในเมืองบ้านเกิดของมิยาซาวะ วรรณกรรมเด็กหลายเรื่องของมิยาซาวะได้รับการดัดแปลงเป็นอนิเมะ โดยเรื่องที่โดดเด่นมากที่สุดคือ รถไฟสายทางช้างเผือก ผลงานบทกวีทังกะและบทกวีอิสระอื่น ๆ หลายบทของมิยาซาวะได้รับการแปลเป็นหลายภาษาและยังคงได้รับความนิยมในทุกวันนี้
== อ้างอิง ==
== แหล่งข้อมูลอื่น ==
e-texts of Kenji Miyazawa's works at Aozora Bunko
The Miyazawa Kenji Museum in Hanamaki 
Kenji Miyazawa's grave
J'Lit | Authors : Kenji Miyazawa | Books from Japan 
Public Domain Audiobooks of Kenji Miyazawa's works  at Japanese Classical Literature at Bedtime
บุคคลที่เกิดในปี พ.ศ. 2439
บุคคลที่เสียชีวิตในปี พ.ศ. 2476
นักเขียนชาวญี่ปุ่น
เสียชีวิตจากโรคปอดบวม
พุทธศาสนิกชนชาวญี่ปุ่น
บุคคลจากฮานามากิ
กิตติยา จิตรภักดี

กิตติยา จิตรภักดี  เกิดเมื่อวันที่ 29 ตุลาคม พ.ศ. 2542 เป็นนักแสดงชาวไทยในสังกัดช่อง 8
== ประวัติ ==
กิตติยาเกิดที่เขตบางขุนเทียน กรุงเทพมหานครเป็นบุตรสาวของ ฉวีวรรณ พรหมหาญ จบการศึกษาระดับมัธยมศึกษาที่โรงเรียนนวมินทราชินูทิศ สวนกุหลาบวิทยาลัย ปทุมธานี ระดับปริญญาตรีที่คณะนิเทศศาสตร์ มหาวิทยาลัยธุรกิจบัณฑิตย์และ มหาวิทยาลัยกรุงเทพธนบุรี
=== การทำงาน ===
ในปี 2559 กิตติยาได้เริ่มเข้าวงการบันเทิง จากการชนะเลิศเวทีการประกวดไทยซุปเปอร์โมเดลคอนเทสต์ 2016 พร้อมตำแหน่งสาวมั่นใจเมืองกรุงพร้อมเงินสด 500,000 บาท ต่อกิตติยาได้เซ็นสัญญาเป็นนักแสดงสังกัดช่อง 7 เอชดี และมีผลงานงานละคนเรื่อง มัจจุราชฝึกหัด และ ดวงใจขบถ เป็นต้นต่อมากิตติยาเป็นนักแสดงรุ่นใหม่และเป็นที่รู้จักกัน
== ผลงาน ==
=== ละครโทรทัศน์ ===
{|class="wikitable"
! พ.ศ. !! เรื่อง !! บทบาท !! ออกอากาศ
|-
| rowspan = "2" align="center"| 2562 ||align="center"| มัจจุราชฝึกหัด ||align="center"| รวีวรรณ / วรรณ || rowspan="5" |ช่อง 7 HD
|-
|align="center"| สุภาพบุรุษจอมโจร  ดวงใจขบถ ||align="center"| บัว
|-
| rowspan = "1" align="center"| 2563 ||align="center"| เด็กเสเพล ||align="center"| เปรี้ยว
|-
| rowspan = "2" align="center"| 2564 ||align="center"| ผู้ดีดงอิโด่ย ||align="center"| ดอกแค / แคลร์
|-
|align = "center"| หลงกลิ่นจันทน์ || align="center" | แจง
|-
| rowspan = "1" align="center"| 2566 ||align="center"| เพลงรักรอยแค้น ||align="center"| แสงพราว || ช่อง 8
|-
|}
== อ้างอิง ==
== แหล่งข้อมูลอื่น ==
นักเดินแบบไทย
นักแสดงวัยรุ่นชาวไทย
มิสทีนไทยแลนด์
นิสิตเก่าคณะนิเทศศาสตร์ จุฬาลงกรณ์มหาวิทยาลัย
นักแสดงจากกรุงเทพมหานคร
นักแสดงหญิงชาวไทย
นางแบบไทย
บุคคลจากโรงเรียนนวมินทราชินูทิศ สวนกุหลาบวิทยาลัย ปทุมธานี
นักแสดงละครโทรทัศน์หญิงชาวไทย
พุทธศาสนิกชนชาวไทย
สถานีรถไฟชุมทางหนองบัว

สถานีรถไฟชุมทางหนองบัว เป็นสถานีรถไฟชั้น 4 ตั้งอยู่ที่ตำบลตลิ่งชัน อำเภอเมือง จังหวัดสระบุรี อยู่ห่างจากสถานีรถไฟกรุงเทพเป็นระยะทาง 119 กิโลเมตร 
== ตารางเวลาการเดินรถ ==
=== เที่ยวขึ้น ===
=== เที่ยวล่อง ===
== อ้างอิง ==
== แหล่องข้อมูลอื่น ==
สิ่งก่อสร้างในอำเภอเมืองสระบุรี
หนองบัว
ป่าดำ

ป่าดำ (Schwarzwald, ) เป็นเทือกเขาที่ปกคลุมด้วยป่าขนาดใหญ่ ตั้งอยู่ในรัฐบาเดิน-เวือร์ทเทิมแบร์ค ทางตะวันตกเฉียงใต้ของประเทศเยอรมนี ทางตะวันตกและใต้ของป่าดำมีหุบเขาไรน์กั้นอยู่ จุดสูงสุดของป่าดำคือยอดเขาเฟ็ลท์แบร์ค (Feldberg) ซึ่งมีความสูง 1,493 เมตรเหนือระดับน้ำทะเล ป่าดำมีพื้นที่ใกล้เคียงกับรูปสี่เหลี่ยมผืนผ้า กว้างราว 50 กิโลเมตรและยาว 160 กิโลเมตร
ภูมิศาสตร์เยอรมนี
มิมิกูโมะ

"มิมิกูโมะ" เป็นซิงเกิลแรกของกลุ่มไอดอลไทย มิมิกูโมะ ซึ่งเป็นวงย่อย (ยูนิต) ของบีเอ็นเคโฟร์ตีเอต
== ข้อมูล ==
ซิงเกิลประกอบด้วย 3 เพลง ได้แก่ "Candy", "Myujikkii" และ "Heart Gata Virus (หัวใจไวรัส)" 
ปกและแทร็กนำมีตัวละครการ์ตูนแทนสมาชิกทั้งสาม ออกแบบและวาดโดย วิศุทธิ์ พรนิมิตร 
การแสดงเปิดตัวครั้งแรก ในงาน Nippon Haku 2019 เมื่อวันที่ 1 กันยายน พ.ศ. 2562 
วางจำหน่ายครั้งแรก เมื่อวันที่ 10 ตุลาคม พ.ศ. 2562   
== รายชื่อเพลง ==
== สมาชิก ==
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
=== "Candy" ===
ขับร้องและแสดงโดยสมาชิก 3 คน ประกอบด้วย
ทีมเอ็นไฟว์ : วรัทยา ดีสมเลิศ, แพรวา สุธรรมพงษ์, ณปภัช วรพฤทธานนท์
=== "Myujikkii" ===
ขับร้องและแสดงโดยสมาชิก 1 คน ประกอบด้วย
ทีมเอ็นไฟว์ : แพรวา สุธรรมพงษ์
=== "Heart Gata Virus (หัวใจไวรัส)" ===
ขับร้องและแสดงโดยสมาชิก 3 คน ประกอบด้วย
ทีมเอ็นไฟว์ : วรัทยา ดีสมเลิศ, แพรวา สุธรรมพงษ์, ณปภัช วรพฤทธานนท์
== อ้างอิง ==
ซิงเกิลในปี พ.ศ. 2562
เพลงของบีเอ็นเคโฟร์ตีเอต
คอนคาแคฟเนชันส์ลีก ฤดูกาล 2019–20 ลีกบี

คอนคาแคฟเนชันส์ลีก ฤดูกาล 2019–20 ลีกซี เป็นดิวิชันที่สองของคอนคาแคฟเนชันส์ลีกในฤดูกาล 2019–20 โดยมีทีมที่เข้าร่วมการแข่งขันในดิวิชันนี้ทั้งหมด 16 ชาติ
==รูปแบบ==
===การจัดอันดับทีมวาง===
แต่ละทีมจะถูกจัดอยู่ในโถตามอันดับของทีมจากผลการจัดอันดับของคอนคาแคฟ ประจำเดือนพฤศจิกายน ค.ศ.2018
{|
|- style="vertical-align:top"
|
|
|
|
|}
==กลุ่ม==
โปรแกรมการแข่งขันได้รับการยืนยันโดยคอนคาแคฟเมื่อวันที่ 21 พฤษภาคม ค.ศ. 2019
เวลาต่างๆ คือ EDT/EST เป็นไปตามที่ระบุไว้โดยคอนคาแคฟ (เวลาท้องถิ่น, ถ้าแตกต่างจะอยู่ในวงเล็บ)
===กลุ่มเอ===
----
----
----
----
----
===กลุ่มบี===
----
----
----
----
----
===กลุ่มซี===
----
----
----
----
----
===กลุ่มดี===
----
----
----
----
----
==อันดับผู้ทำประตู==
==อ้างอิง==
==แหล่งข้อมูลอื่น==
เว็บไซต์อย่างเป็นทางการ
คอนคาแคฟเนชันส์ลีก ฤดูกาล 2019–20
อับดุลบาซิม อาบู

นายอับดุลบาซิม อาบู (เกิด 27 สิงหาคม พ.ศ. 2513) สมาชิกสภาผู้แทนราษฎรจังหวัดปัตตานี 1 สมัย
== ประวัติ ==
อับดุลบาซิม อาบู เกิดเมื่อวันที่ 27 สิงหาคม พ.ศ. 2513 เป็นบุตรของนายยา อาบู และ นางแมะแย กะจิบือซา สำเร็จการศึกษาระดับปริญญาตรี รัฐประศาสนศาสตรบัณฑิต สาขาการปกครองท้องถิ่น จาก มหาวิทยาลัยราชภัฏยะลา สมรสกับ นางสาวมัสตูรา อีบุ๊ และ นางสาวซูฮัยณี วาซูกาเล๊าะ มีบุตร-ธิดา 5 คน
== งานการเมือง ==
อับดุลบาซิม เป็นนักการเมืองท้องถิ่นมาก่อน รวมถึงเคยดำรงตำแหน่งเป็นนายกองค์การบริหารส่วนตำบลปากล่อ ตั้งแต่ พ.ศ. 2548 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคภูมิใจไทย โดยเอาชนะมูฮำมัดอารีฟีน จะปะกิยา อดีต ส.ส.จากพรรคประชาชาติ และอิสมาแอล เบญอิบรอฮีม อดีต ส.ส.จากพรรคประชาธิปัตย์
=== สมาชิกสภาผู้แทนราษฎร ===
อับดุลบาซิม อาบู ได้รับการเลือกตั้งเป็นสมาชิกสภาผู้แทนราษฎรมาแล้ว 1 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดปัตตานี สังกัดพรรคภูมิใจไทย
== เครื่องราชอิสริยาภรณ์ ==
== อ้างอิง ==
บุคคลจากจังหวัดปัตตานี
ชาวไทยเชื้อสายมลายู
มุสลิมชาวไทย
นักการเมืองไทย
สมาชิกสภาผู้แทนราษฎรจังหวัดปัตตานี
นายกองค์การบริหารส่วนตำบลในประเทศไทย
พรรคภูมิใจไทย
บุคคลจากมหาวิทยาลัยราชภัฏยะลา
ผู้ได้รับเครื่องราชอิสริยาภรณ์ ท.ม.
สถานีรถไฟชุมทางบ้านไผ่นาบุญ

สถานีรถไฟชุมทางบ้านไผ่นาบุญ (Ban Phai Na Bun Junction Railway Station) เป็นสถานีรถไฟลำดับที่446 ของการรถไฟแห่งประเทศไทย มีขั้นเป็นสถานีรถไฟชั้น 3 เป็นสถานีรถไฟล่าสุดในสารบบของการรถไฟแห่งประเทศไทย สร้างขึ้นพร้อมกับ การสร้างเส้นทางรถไฟทางคู่ ช่วง ชุมทางคลองสิบเก้า-ชุมทางแก่งคอย และสร้างทาง Chord line ช่วงสถานีรถไฟชุมทางบ้านไผ่นาบุญ-สถานีรถไฟชุมทางหนองบัว เพื่อความอำนวยสะดวกในการเดินทางของรถบรรทุกเชื้อเพลิงไปยังเส้นทางต่างๆได้รวดเร็วขึ้น
== ประวัติ ==
สถานีรถไฟชุมทางบ้านไผ่นาบุญ ตั้งอยู่ระหว่างสถานีรถไฟบุใหญ่ - สถานีรถไฟชุมทางแก่งคอย/สถานีรถไฟชุมทางหนองบัว บนหลักกม.ที่ 162 เป็นสถานีที่ถูกสร้างขึ้นใหม่ จากโครงการรถไฟทางคู่ช่วงชุมทางคลองสิบเก้า - ชุมทางแก่งคอย ในแผนยุทธศาสตร์การพัฒนาพื้นที่บริเวณชายฝั่งทะเลตะวันออก ระยะที่ 2 เพื่อรองรับการขยายตัวของท่าเรือแหลมฉบัง ขั้นที่ 2 ซึ่งจากผลการออกแบบรายละเอียดและการศึกษาปริมาณความต้องการด้านการขนส่ง เส้นทางดังกล่าวเมื่อปี 2541 และผลการศึกษาทบทวนโครงการเมื่อปี 2544 การรถไฟแห่งประเทศไทย ได้รับอนุมัติให้ดำเนินโครงการก่อสร้างทางคู่ ตอนฉะเชิงเทรา – ศรีราชา และต่อขยายเข้าสู่แหลมฉบังเป็นลำดับแรก
เพื่อให้การก่อสร้างทางคู่ในเส้นทางสายชายฝั่งทะเลตะวันออกเป็นไปอย่างต่อเนื่อง จึงมีโครงการที่จะก่อสร้างทางคู่ ช่วงฉะเชิงเทรา – คลองสิบเก้า – แก่งคอย เพื่อขยายขีดความสามารถของเส้นทางขนส่งหลักที่มีความสำคัญในการเชื่อมโยงการขนส่งระบบราง จากภาคเหนือและภาคตะวันออกเฉียงเหนือ ไปยังพื้นที่ชายฝั่งทะเลตะวันออกสู่ท่าเรือแหลมฉบัง ซึ่งสอดคล้องกับนโยบายรัฐบาลในการพัฒนาระบบการขนส่งและโลจิสติกส์ อย่างบูรณาการ รวมทั้งแผนพัฒนาต่างๆ ที่สนับสนุนให้มีการพัฒนาระบบขนส่งระบบราง เพื่อให้เกิดการประหยัดทรัพยากร พลังงานและลดมลพิษ
จุดประสงค์ของการสร้างสถานี คือ ใช้เป็นสถานี chord line แยกเส้นทางขบวนรถสินค้าจากภาคตะวันออก ให้เลี้ยวซ้ายเข้าสถานีหนองบัว หรือขบวนรถสินค้าจากภาคเหนือ ให้เลี้ยวขวาจากสถานีหนองบัวเข้าสถานีไผ่นาบุญ โดยที่ขบวนรถไม่ต้องเสียเวลาเข้าไปทำสับเปลี่ยนที่สถานีชุมทางแก่งคอยเหมือนอดีตอีกต่อไป
ตัวอย่าง ถ้าขบวนรถน้ำมันดิบ หรือ ขบวนรถก๊าซ เช่น ขบวน 635 แหลมฉบัง - บึงพระ หรือ ขบวน 629 มาบตาพุต - บึงพระ หรือ ขบวน 651 บางละมุง - นครสวรรค์ ผ่านสถานีไผ่นาบุญในทิศทางเดียวกับในภาพนี้ ขบวนรถสามารถเลี้ยวซ้ายไปทางสถานีหนองบัว และมุ่งหน้าไปชุมทางบ้านภาชี และผ่าน chord line อีกจุด ขึ้นไปยังปลายทางได้โดยไม่เสียเวลาสับเปลี่ยนกลับทิศทาง
หลังจากการก่อสร้างเสร็จสิ้นจึงได้ทำการเปิดใช้สถานีรถไฟแห่งใหม่ (สถานีรถไฟชุมทางบ้านไผ่นาบุญ) นี้ เมื่อวันที่ 3 กุมภาพันธ์ 2563
== ลักษณะ ==
เป็นสถานีชุมทางรถไฟซึ่งเป็นจุดเริ่มต้นของทางรถไฟสายชุมทางคลองสิบเก้า-ชุมทางแก่งคอย รวมทั้งยังเป็น 1 ใน 18 สถานีชุมทางรถไฟในประเทศไทย สถานีรถไฟแห่งนี้มีความสำคัญต่อการเดินรถไฟในพื้นที่ภาคกลาง และภาคตะวันออก 
เป็นชุมทางรถไฟที่เป็นสามเหลี่ยมรถไฟ(chord line) โดยชุมทางรถไฟด้านซ้าย ไปยัง สถานีรถไฟชุมทางหนองบัว และชุมทางรถไฟด้านขวา ไปยัง สถานีรถไฟชุมทางแก่งคอยได้ ทำให้การเดินทางขนส่งน้ำมันเชื้อเพลิงหรือปิโตรเลียมจาก มาบตาพุด บางละมุง และ ท่าเรือแหลมฉบัง ไปยังเส้นทางสายเหนือ เช่น บึงพระ นครลำปาง ได้รวดเร็วขึ้นโดยไม่ต้องเปลี่ยนเส้นทางที่สถานีรถไฟชุมทางแก่งคอย
== อ้างอิง ==
== แหล่งข้อมูลอื่น ==
สถานีรถไฟ สายตะวันออก
สิ่งก่อสร้างในอำเภอเมืองสระบุรี
สถานีรถไฟในจังหวัดสระบุรี
สิ่งก่อสร้างตั้งแต่ พ.ศ. 2563
แยกขัตติยานี

แยกขัตติยานี เป็นสี่แยกที่ตัดกันระหว่างถนนสุโขทัยกับถนนพิชัย ในพื้นที่แขวงดุสิต เขตดุสิต กรุงเทพมหานคร
โดยชื่อ "ขัตติยานี" นั้นมาจากชื่อโรงเรียนสำหรับเด็กหญิงที่เคยตั้งอยู่ในบริเวณนี้ในอดีต ด้วยพระเจ้าบรมวงศ์เธอ พระองค์เจ้าอัพภันตรีปชา พระเจ้าลูกเธอในพระบาทสมเด็จพระจุลจอมเกล้าเจ้าอยู่หัว กับเจ้าจอมมารดาแส ทรงมีความสนพระทัยด้านการศึกษา จึงมีดำริจัดสร้างโรงเรียนสำหรับเด็กหญิงด้วยทุนทรัพย์ส่วนพระองค์เอง เมื่อครั้งทรงเสด็จออกจากวังสวนสุนันทา มาสร้างพระตำหนักใหม่ คือ ตำหนักพระองค์เจ้าอัพภันตรีปชาและพระองค์เจ้าทิพยาลังการ และจัดตั้งเป็นโรงเรียนชื่อว่า "โรงเรียนอัพภันตรีผดุง" ต่อมาพระองค์ได้ทรงสละพระตำหนักโดยยกให้เป็นสถานศึกษาอย่างเต็มตัว โดยยกให้อยู่ในความดูแลของกระทรวงธรรมการ และเปลี่ยนชื่อใหม่เป็น "โรงเรียนขัตติยานีผดุง" อันมีความหมายว่า "โรงเรียนที่ขัตติยานีเป็นผู้ดูแลรักษา" โรงเรียนแห่งนี้ได้ปิดกิจการลง ภายหลังการสิ้นพระชนม์ของพระองค์เมื่อวันที่ 18 กุมภาพันธ์ พ.ศ. 2477 สิริพระชนมายุได้ 45 พรรษา
กรุงเทพมหานครจึงได้นำคำว่า "ขัตติยานี" มาใช้เป็นชื่ออย่างเป็นทางการของสี่แยกดังกล่าว เพื่อให้อนุชนรุ่นหลังได้น้อมรำลึกถึง
และเนื่องด้วยแยกขัตติยานี ตั้งอยู่ใกล้กับสถานที่สำคัญทางการเมือง คือ อาคารรัฐสภา (เดิม) บนฝั่งถนนอู่ทองใน ทำให้ได้เป็นสถานที่ ๆ ใช้สำหรับการชุมนุมทางการเมืองหลายครั้ง โดยเฉพาะช่วง พ.ศ. 2556–57 และก่อนหน้านั้นในปี พ.ศ. 2555 เช่นเดียวกับแยกการเรือนที่อยู่ใกล้เคียง
==สถานที่ใกล้เคียง==
พรรคชาติไทยพัฒนา (เดิม คือ ตำหนักพระองค์เจ้าอัพภันตรีปชาและพระองค์เจ้าทิพยาลังการ)
วังศุโขทัย
โรงเรียนวชิราวุธวิทยาลัย
วิทยาลัยเทคโนโลยีพณิชยการสุโขทัย
สำนักงานเขตดุสิต
==อ้างอิง==
==แหล่งข้อมูลอื่น==
ขัตติยานี
ขัตติยานี
แยกการเรือน

แยกการเรือน เป็นสี่แยกแห่งหนึ่งที่เป็นทางตัดกันของถนนราชวิถี และถนนนครราชสีมา ในพื้นที่แขวงดุสิต เขตดุสิต กรุงเทพมหานคร
โดยชื่อ "การเรือน" นั้นมาจากชื่อของโรงเรียนการเรือนพระนคร โรงเรียนสำหรับฝึกหัดสตรีให้มีความเป็นแม่บ้าน แม่เรือน ที่ดำริจัดตั้งโดย เจ้าพระยาธรรมศักดิ์มนตรี (สนั่น เทพหัสดิน ณ อยุธยา) ที่ตั้งอยู่ในบริเวณนี้ ซึ่งต่อมาได้กลายมาเป็นวิทยาลัยครูสวนดุสิต, มหาวิทยาลัยราชภัฏสวนดุสิต และมหาวิทยาลัยสวนดุสิต ในปัจจุบัน
และเพื่อเป็นการรำลึกถึงประวัติศาสตร์ และสถานที่สำคัญในอดีต กรุงเทพมหานครจึงได้นำชื่อโรงเรียนการเรือนพระนคร มาตั้งเป็นชื่อของสี่แยกแห่งนี้อย่างเป็นทางการ
ด้วยความที่เป็นสี่แยกที่อยู่ใกล้กับสถานที่สำคัญทางการเมือง คือ อาคารรัฐสภา (เดิม) ทำให้แยกการเรือนได้กลายเป็นสถานที่ชุมนุมทางการเมืองหลายต่อหลายครั้ง โดยเฉพาะในช่วงปี พ.ศ. 2555 และ พ.ศ. 2556–57 เป็นต้น
==สถานที่ใกล้เคียง==
มหาวิทยาลัยสวนดุสิต
สมาคมหนังสือพิมพ์แห่งประเทศไทยในพระบรมราชูปภัมถ์และพิพิธภัณฑ์หนังสือพิมพ์ไทย
พระที่นั่งวิมานเมฆ
==อ้างอิง==
==แหล่งข้อมูลอื่น==
การเรือน
การเรือน